钦定古今图书集成/明伦汇编/官常典/第084卷 > 襄城王亮
## 钦定古今图书集成/明伦汇编/官常典/第084卷 > 襄城王亮

按《北齐书襄城景王传》：“景王淯无子，诏以常山王演
第二子亮嗣。亮字彦道，性恭孝，美风仪，好文学，为徐
州刺史，坐夺商人财物免官。后主败奔邺，亮从焉，迁
兼太尉太傅。周师入邺，亮于启夏门拒守，诸军皆不
战而败，周军于诸城门皆入，亮军方退走。亮入太庙，
行马内恸哭拜辞，然后为周军所执。入关，依例受仪”
同，分配远边，卒于龙州。